stanford-oval/wikipedia huggingface dataset:
Etelä-Suomen Liikunta ja Urheilu
Toiminnan alueet

Lasten ja nuorten liikunnan edistäminen
Kunto- ja terveysliikunnan kehittäminen
Seura- ja järjestötoiminnan osaamisen lisääminen alueen seuroissa
Kaikissa toiminnoissa on mukana yhteisesti sovitut arvot, joiden mukaan ESLU on helposti lähestyttävä, ajassa mukana oleva, laadukas asiantuntija ja yhteistyökumppani, joka toteuttaa urheiluyhteisön eettisiä periaatteita. Yhteistyötä tehdään ESLUn jäsenjärjestöjen sekä muiden kansalaisjärjestöjen ja yhteistyökumppaneiden kanssa, joilla on samansuuntaiset tavoitteet. Vuonna 2013 ESLUn jäsenenä oli 313 järjestöä.
Etelätuuli-verkkolehti

Etelätuuli on ESLUn julkaisema verkkolehti. Etelätuuli julkaistaan 11 kertaa vuodessa.
Talous

Etelä-Suomen Liikunta ja Urheilu on saanut vuosina 2018–2022 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 033 000 euroa. Vuosittainen tuki on ollut vuodesta 2022 lähtien 173 000 euroa.
Aiheesta muualla

Etelä-Suomen Liikunta ja Urheilu
Etelätuuli-verkkolehti (Arkistoitu – Internet Archive)
ESLUn jäsenseurat (Arkistoitu – Internet Archive)
ESLUn jäsenjärjestöt (Arkistoitu – Internet Archive)
Elizabeth Gillies

| Elizabeth Gillies |
| --- | --- |
 Elizabeth Gillies San Diego Comic-Conissa 2015.
Henkilötiedot
Koko nimi:  Elizabeth Egan Gillies
Syntynyt: 26. heinäkuuta 1993 (ikä 31)  Haworth, New Jersey, Yhdysvallat
Ammatti:  näyttelijä, laulaja
Näyttelijä
Aktiivisena:  2007–
Merkittävät roolit:  Jade West (Victorious) Fallon Carrington (Dynastia)
Aiheesta muualla
IMDb 
Elizabeth Egan ”Liz” Gillies (s. 26. heinäkuuta 1993 Haworth, New Jersey) on yhdysvaltalainen näyttelijä ja laulaja. Hän on tunnettu muun muassa Victorious-nuortensarjasta, joka on nähty Nickelodeon-kanavalla. Gillies esitti sarjassa Jadea, joka on melko ilkeä kaikille.
Ura

Gillies debytoi Broadwaylla vuonna 2008 musikaalissa 13, jossa hän näytteli Lucya. Hän esiintyi myös muun muassa Virgin Mobilen mainoksessa ennen kuin sai ensimmäisen televisioroolinsa sarjasta Donnellyn mafiaveljet.
Gilliesin läpimurto tapahtui vuonna 2010, kun hän sai ”pahan tytön” roolin Nickelodeon-sarjasta Victorious. Gillies kertoi ”rakastavansa” Jaden roolia, koska hahmossa on inhimillisiäkin piirteitä eikä hän ole pelkkä sosiopaatti. Gillies myös lauloi useita kappaleita sarjan soundtrackeille muiden näyttelijöiden kanssa. Sarjaa tehtiin neljä tuotantokautta.
Vuonna 2017 Gillies alkoi näytellä Fallon Carringtonia Netflixin alkuperäissarjassa Dynastia, joka pohjautuu 1980-luvun samannimiseen saippuasarjaan. Alkuperäisessä Dynastiassa hahmoa esittivät Pamela Sue Martin ja Emma Samms.
Gillies on myös Winx-piirrossarjan Daphnen ääninäyttelijä. Hän on näytellyt myös elokuvassa The Clique, joka julkaistiin suoraan DVD:lle.
Yksityiselämä

Gillies on 13 -musikaalin ja Victoriousin vastanäyttelijänsä Ariana Granden läheinen ystävä ja on esiintynyt muun muassa Granden Christmas Kisses -levyn cover-versiolla kappaleesta ”Santa Baby” sekä tämän musiikkivideolla ”Thank U, Next”.
Gillies avioitui 8. elokuuta 2020 musiikkituottaja Michael Corcoranin kanssa. Pariskunta asuu Atlantassa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2008 | Harold | Harold | Evelyn Taylor |
| 2008 | The Clique | The Clique | Shelby Wexler |
| 2012 | Winx – salaisuuksien linna | Winx Club: The Secret of the Lost Kingdom | Daphne (äänirooli) |
| 2014 | Animal | Animal | Mandy |
| 2015 | Loma | Vacation | Heather |
| 2018 | Arizona | Arizona | Kelsey |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2007 | Donnellyn mafiaveljet | The Black Donnellys | Jenny nuorena | 3 jaksoa |
| 2010–2013 | Victorious | Victorious | Jade West | 57 jaksoa |
| 2011 | iCarly | iCarly | Jade West | ”iParty with Victorious” |
| 2011 | Big Time Rush | Big Time Rush | Heather Fox | ”Big Time Secret” |
| 2011–2015 | Winx-klubi | Winx Club | Daphne (ääni) | 24 jaksoa |
| 2012 | Kovat kaulassa | White Collar | Chloe Woods | ”Upper West Side Story” |
| 2013 | The Exes | The Exes | Tracy Cooper | ”Prelude to a Kiss” |
| 2014 | Sam & Cat | Sam & Cat | Jade West | ”#TheKillerTunaJump: Reunion Special” |
| 2015–2016 | Sex & Drugs & Rock & Roll | Sex & Drugs & Rock & Roll | Gigi | 20 jaksoa |
| 2015 | Madagascarin pingviinit | The Penguins of Madagascar | laulaja (ääni) | ”The Penguin Who Loved Me” |
| 2015 | American Dad! | American Dad! | Lena Horne (ääni) | ”A Star Is Reborn” |
| 2017–2022 | Dynastia | Dynasty | Fallon Carrington | vakituinen rooli |
| 2018 | Robot Chicken | Robot Chicken | Sun Baby / Marie ”Slim” Browning (ääni) | ”Gimme That Chocolate Milk” |
Aiheesta muualla

Kuvia tai muita tiedostoja aiheesta Elizabeth Gillies Wikimedia Commonsissa
Elizabeth Gillies Internet Movie Databasessa. (englanniksi)
Esiaviollinen seksi

Esiaviollisella seksillä tarkoitetaan ennen avioliittoa tapahtuvaa seksin harrastamista. Esiaviollisesta seksistä pidättäytyminen tarkoittaa, että rakastunut pari rakastelee vasta sen jälkeen kun avioliitto on solmittu.
Joissakin kulttuureissa suhtaudutaan suvaitsevasti naimattomien väliseen seksiin, jos molemmat ovat suostuvaisia. Monet uskonnolliset ryhmät kuitenkin katsovat, että tämä on Jumalan tahdon vastaista. Herätysliikkeille on ollut ominaista kielteinen suhtautuminen “maailmalliseen” ja nautinnonhakuiseen elämäntapaan, ja esimerkiksi vanhoillislestadiolaisuus kieltää seksin ennen avioliittoa.
Myös Koraanissa neuvotaan välttämään seksiä ennen avioliittoa.
Suomen evankelis-luterilaisella kirkolla ei ole selkeää virallista kantaa esiaviolliseen seksiin.[lähde? ] Vuonna 2008 luterilainen kirkko julkaisi piispojen sosiaalieettisen kannanoton Rakkauden Lahja. Siinä esiaviollista seksiä kommentoidaan seuraavasti: "Onnellisinta on, jos sukupuolinen kanssakäyminen astuu kuvaan vasta kun luottamus ja sitoutuminen ovat luoneet sille kestävän maaperän. Avioliitto on sukupuolisuhteen aito ja turvallinen ympäristö".
Yhdysvalloissa tehtyjen laajojen tutkimusten mukaan valtaosa ihmisistä on harjoittanut seksiä ennen avioliittoa. Siellä on ollut yleinen käsitys, että esiaviollinen seksi lisääntyi 1960- ja 1970-lukujen seksuaalisen vapautumisen myötä, mutta tilastollisella tutkimuksella ei saatu merkittäviä eroja ikäryhmien välille. Samaan aikaan noin kolmannes amerikkalaisista oli sitä mieltä, että esiaviollinen seksi on väärin.
European Hockey League

European Hockey League oli turnaus, jota pelattiin Euroopan seurajoukkueiden välillä neljä kautta. Sen aiempi vastine oli Euroopan Cup. Suomesta EHL-liigaan pääsi aina kolme edellisen vuoden mitalijoukkuetta. Poikkeuksena viimeinen turnaus, jossa ainoastaan kaksi suomalaisjoukkuetta osallistui kilpailuun.
Loppuottelut

| Kausi | Mestari | Hopeaa | Tulos | Paikka | Pronssia |
| --- | --- | --- | --- | --- | --- |
| 1996–1997 |  TPS |  Moskovan Dynamo | 5–2 | Turku, Suomi |  Petra Vsetin |
| 1997–1998 |  VEU Feldkirch |  Moskovan Dynamo | 5–3 | Feldkirch, Itävalta |  Västra Frölunda |
| 1998–1999 |  Metallurg Magnitogorsk |  Moskovan Dynamo | 2–1 | Moskova, Venäjä |  Eisbären Berlin |
| 1999–2000 |  Metallurg Magnitogorsk |  Sparta Praha | 2–0 | Lugano, Sveitsi |  TPS |
Suomalaisjoukkueet EHL:ssä

| Kausi | Seura | Sijoitus |
| --- | --- | --- |
| 1996–1997 | TPS | Mestari |
| 1996–1997 | Jokerit | Puolivälierät |
| 1996–1997 | Lukko | Alkulohkonsa 3. |
| 1997–1998 | TPS | Alkulohkonsa 4. |
| 1997–1998 | Jokerit | Alkulohkonsa 2. |
| 1997–1998 | HPK | Puolivälierät |
| 1998–1999 | Jokerit | Neljännesvälierät |
| 1998–1999 | HIFK | Semifinaali-lohkonsa 3. |
| 1998–1999 | Ilves | Neljäs |
| 1999–2000 | HIFK | Puolivälierät |
| 1999–2000 | TPS | Pronssia |
Eleutherodactylus

| Eleutherodactylus |
| --- | --- |
 Kokii (Eleutherodactylus coqui)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Heimo::  Eleutherodactylidae
Alaheimo::  Eleutherodactylinae
Suku::  Eleutherodactylus  Duméril & Bibron, 1841
Katso myös
   Eleutherodactylus Wikispeciesissä   Eleutherodactylus Commonsissa 
Infobox OKNimi-testi OK: 
Eleutherodactylus on heimoon Eleutherodactylidae kuuluva sammakkosuku, jossa on 198 lajia. Ne ovat enimmäkseen yöeläimiä.
Ulkonäkö ja koko

Lajit Eleutherodactylus iberia ja kuubansammakko (E. limbatus) kuuluvat maailman pienimpiin sammakoihin. Ne elävät Kuubassa ja kasvavat vain 8,5 millimetriä pitkiksi. Suurimpien Eleutherodactylus-suvun sammakoiden pituus on kymmenen senttiä. Väriltään lajit ovat ruskeita, vihreitä tai oransseja. Joillakin lajeilla on tumma juova, joka yltää kuonosta silmän taakse. Useimmilla lajeilla on lehtisammakoiden tapaan tarttumalevyiksi laajentuneet sormien ja varpaiden kärjet.
Levinneisyys ja elinympäristö

Lajeja tavataan eteläisestä Teksasista ja läntisestä Meksikosta Belizeen ja Guatemalaan ulottuvalla alueella sekä Karibian saaristossa. Niitä esiintyy sade- ja lehtimetsissä, joitakin lajeja myös pensaissa. Lajeja esiintyy myös puutarhoissa, pelloilla ja puistoissa.
Lisääntyminen

Muniminen tapahtuu maalla ja yksilö kehittyy kokonaan munan sisällä. Munia on yli 20. Munista pidetään huolta. Useimmiten naaras vartioi niitä, mutta joillakin lajeilla koiras on vartioimassa munia.
Ravinto

Lajit pyydystävät pieniä selkärangattomia eläimiä.
Lajeja

Joitakin sukuun kuuluvia lajeja:
Kuubankasvihuonesammakko (Eleutherodactylus planirostris)
Eleutherodactylus altae
Eleutherodactylus antillensis
Eleutherodactylus buniformis
Kokii (Eleutherodactylus coqui)
Eleutherodactylus gaigae
Eleutherodactylus gulosus
Eleutherodactylus jasperi
Eleutherodactylus johnstonei
Kuubansammakko (Eleutherodactylus limbatus)
Karibianviheltäjäsammakko (Eleutherodactylus martinicensis)
Eleutherodactylus megacephalus
Erik Benzelius vanhempi

| Erik Benzelius vanhempi |
| --- | --- |

Uppsalan arkkipiispa
 1700–1709 
Edeltäjä:  Olaus Swebilius
Seuraaja:  Haquin Spegel
Strängnäsin hiippakunnan piispa
 1687–1700 
Edeltäjä:  Carolus Lithman
Seuraaja:  Johannes Bilberg
Henkilötiedot
Syntynyt: 16. joulukuuta 1632 Luulaja Ruotsi
Kuollut: 17. helmikuuta 1709 (76 vuotta) Uppsala Ruotsi
Erik (Henrici) Benzelius vanhempi (1632–1709) oli Uppsalan arkkipiispa. Toimittuaan ensin Uppsalan yliopiston professorina hänet nimitettiin 1687 Strängnäsin piispaksi ja vuonna 1700 Ruotsin arkkipiispaksi. Hänellä oli suuri vaikutusvalta kirkon elämässä, ja hän myös nautti Benzeliukselle poikansa Kaarlen uskonnollisen kasvatuksen uskoneen kuningas Kaarle XI:n luottamuksesta.
Hänen poikiaan olivat arkkipiispat Erik Benzelius nuorempi, Henrik Benzelius ja Jakob Benzelius. Ne hänen pojistaan, jotka eivät astuneet kirkon palvelukseen, aateloitiin nimellä Benzelstierna.
Avioliitto ja lapset

Erik Benzelius oli ensimmäisessä avioliitossa (1668–1693) Margaretha Odhelian kanssa, joka kuului Buren sukuun. Margaretha Odhelia professori oli Erik Odheliuksen ja Margareta Laurelian tytär. Margareta Laurelian isä taas oli Olof Laurelius. 1695 Benzelius avioitui Anna Mackeij'n kanssa, joka oli ruukinpatruuna Isak Mackeyn tytär, mutta tästä avioliitosta ei syntynyt lapsia. Ne lapset, jotka eivät astuneet kirkon palvelukseen, aateloitiin isänsä palvelusten ansiosta nimellä Benzelstierna.
Margareta Benzelia, avioitui piispa, professori Olaus Nezeliuksen kanssa
Christina Benzelia, 1. avioliitto, akatemian rahastonhoitaja Peter Hallenius, aateloituna Hallenstedt, 2. avioliitto, piispa Zacharias Esberg, aateloituna Bergenskjöld
Erik Benzelius nuorempi, arkkipiispa
Olof Benzelstierna, asessori Svean hovioikeudessa
Lars Benzelstierna, vuorineuvos ja maaherra
Jakob Benzelius, arkkipiispa
Nils Benzelstierna, kapteeni
Gustaf Benzelstierna, kuninkaan sihteeri ja censor librorum
Henrik Benzelius, arkkipiispa
Käännös suomeksi
Eszter Siti

Eszter Siti (s. 12. marraskuuta 1977 Nagykanizsa) on unkarilainen käsipalloilija. Hän edusti Unkarin maajoukkuetta Ateenan olympialaisissa 2004; Unkari sijoittui tuossa turnauksessa viidenneksi.
Eszter Sitin isosisko Beáta Siti on käsipallon kaksinkertainen olympiamitalisti.
Eradicator

Eradicator on nimitys neljälle DC Comicsin sarjakuvissa esiintyneelle hahmolle. Hahmon ensimmäinen iteraatio oli antisankari, joka esiintyi The Flash-sarjakuvissa tehden ensiesiintymisensä The Flash #314 numerossa ja hänet loivat Carmine Infantino ja Cary Bates. Hahmon toinen iteraatio on toiminut sekä supersankarina ja superroistona Teräsmies-sarjakuvissa ja tarinoissa esiintyen ensimmäisen kerran Action Comics Annual #2 tarinassa toukokuussa 1989 ja hänet loivat Roger Stern ja Curt Swan. Eradicator ilmestyi uudelleen Superman: The Man of Steel #1:ssä energiasta koostuvana humanoidina.
Muussa mediassa > Animaatiossa

Eradicatoriin pohjautuva hahmo nimeltä Kell-El / Superman X esiintyi Legion of Super Heroes animaatiosarjassa, jossa häntä ääninäytteli Yuri Lowenthal. Tämä versio on 41. vuosisadalta, sen loi tekoäly nimeltä K3NT vastustaakseen Imperiexiä, ja sillä on useita erilaisia ​​voimia kuin Teräsmiehellä, nimittäin se, että hän on immuuni kryptoniitin vaikutukselle ja kykenee luomaan kryptoniittia.
Eradicator esiintyi lyhyesti animaatioelokuvassa Superman: Doomsday. Tämä versio oli Yksinäisyyden Linnoituksessa sijaitseva Teräsmiehen klooni ja robottihovimestari.
Eradicator esiintyi animaatioelokuvissa The Death of Superman ja Reign of the Supermen, joissa häntä ääninäytteli Charles Halford. Tämä versio on vartijaohjelma, joka oli osa Kal-Elin Maahan kuljettanutta rakettialusta ja joka pystyy tuottamaan Teräsmieheen perustuvan hologrammin.
Muussa mediassa > Televisiossa

Eradicator esiintyi Superman & Lois -televisiosarjassa. Tämän version keksi Lara Lor-Van tarkoituksenaan pelastaa kryptonilaisten mielet Kryptonin tuhon jälkeen. Tal-Rho (Adam Rayner), joka paljastuu Teräsmiehen velipuoleksi kuitenkin käyttää laitetta väärin keinona tuhota ihmisyhteiskunta istuttamalla kryptonlaista tietoisuutta Smallvillen asukkaisiin. Lopulta Teräsmies tyrmää Tal-Rhon käyttäen Eradicatorin auringonsäkettä kumoamaan muunnokset ennen kuin hän vie laitteen Yksinäisyyden linnoitukseen, jossa Tal-Rho ottaa laitteen talteen ja käyttää sitä Kenraali Zodin tajunnan istuttamiseen heikentyneeseen Teräsmieheen, joka vapautuu John Henry Ironsin avulla. Vastauksena Tal-Rho käyttää Eradicatoria istuttaakseen itselleen tuhansia kryptonilaisia ​​elämänvoimia, jolloin hän saa voiman istuttaa välittömästi mainitut tietoisuudet ihmisiin. Irons käyttää kuitenkin aurinkovoimalla toimivaa kineettistä vasaraa tehon poistamiseen ja Tal-Rhon kukistamiseen.
Videopeleissä

Eradicatorin "The Last Son of Krypton" versio esiintyi pelattavana hahmona The Death and Return of Superman -pelissä.
Eradicatorin DC Rebirth versio esiintyi pelattavana hahmona Lego DC Super Villains -pelissä.
Eradicator esiintyi Superman: Doomsday & Beyond romaaniin pohjautuvassa äänikuunnelmassa, jossa häntä ääninäytteli Stuart Milligan.
Etapit 12–21 Italian ympäriajossa 2010

Italian ympäriajon 2010 etappien 12–21 tulokset:
Etapit 12–21 Italian ympäriajossa 2009

Tämä artikkeli sisältää Italian ympäriajon 2009 etappien 12–21 tulokset.
Azerbaidžanin sosialistinen neuvostotasavalta

Azerbaidžanin sosialistinen neuvostotasavalta, lyhenteeltä Azerbaidžanin SNT (azer. Азәрбајҹан Совет Сосиалист Республикасы, Азәрбајҹан ССР, АзССР, Azərbaycan Sovet Sosialist Respublikası, Azərbaycan SSR, AzSSR, ven. Азербайджа́нская Сове́тская Социалисти́ческая Респу́блика, Азербайджа́нская ССР, АзССР, Azerbaidžanskaja Sovetskaja Sotsialistitšeskaja Respublika, Azerbaidžanskaja SSR, AzSSR), käsitti nykyisen Azerbaidžanin alueen. Neuvostotasavalta perustettiin 28. huhtikuuta 1920. Sitä edeltänyt itsenäinen Azerbaidžanin demokraattinen tasavalta perustettiin Venäjän keisarikunnan Bakun kuvernementin, Jelizavetpolin kuvernementin ja Zaqatalan piirikunnan alueelle.
Taustaa > Vallankumous

Vallankumousta ennen ensimmäiset työväenneuvostot oli perustettu 6. maaliskuuta 1917 Bakuun, ja neuvostoja oli myöhemmin myös Jelizavetpolissa, Şamaxıssa, Nuhassa, Lənkəranissa, Nahitševanissa ja Şuşassa. Bakun työläisneuvosto päätti neuvostovaltaan ryhtymisestä noin 400 edustajan voimalla 9. marraskuuta 1917. 13. marraskuuta Bakun neuvosto julisti Bakuun neuvostovallan. Vuonna 1918 bolševikit alkoivat varustautua: maaliskuuhun mennessä Bakussa oli 6 000 aseistettua sotilasta. Samassa kuussa alkoi vastavallankumous kapinalla. 30. maaliskuuta – 1. huhtikuuta 1918 käytiin Bakusta taistelu osapuolten välillä, johon osallistui yhteensä 20 000 henkilöä. 25. huhtikuuta 1918 Bakun neuvosto muodosti Bakun kansankomissariaatin, jota myöhemmin kutsuttiin Bakun kommuuniksi. Hallituksen johtajana toimi S. G. Šaumjan. Öljyteollisuus sekä Kaspianmeren kauppalaivasto kansallistettiin ja maat takavarikointiin viljelijöille annettaviksi.
Taustaa > Osmanien valtakunnan miehitys

Maaliskuussa 1918 suuri osa Armeniasta tuli osmanien valtaamaksi, minkä jälkeen joukot suuntasivat kohti Bakua. 15. maaliskuuta 1918 saksalaiset nousivat maihin Potin satamassa ja ottivat haltuunsa Gruusiaa.
Taustaa > Neuvosto-Venäjän tuki

Neuvosto-Venäjä alkoi tukea sotilaallisesti Bakun kommuunia. Bakuun lähetettiin kesäkuussa 1918 seitsemän panssaroitua ajoneuvoa, 13 lentokonetta, 80 tykistöasetta, 160 konekivääriä ja 10 000 kivääriä, ammuksia sekä leipää. Lisäksi Neuvosto-Venäjän Berliinin suurlähettiläs A. A. Joffe vaati Saksaa pidättymästä tukemasta liittolaistaan Osmanien valtakuntaa hyökkäämästä Bakuun Brest-Litovskin rauhansopimuksen perusteella. Kuitenkin eserrien ja menševikkien hallitus onnistui ulkomaalaisten avulla kukistamaan neuvostovallan. Britit ja eserrit ampuivat Bakun kommuunin johtavat komissaarit, muun muassa S. G. Šaumjanin, M. A. Aizbekovin, P. A. Džaparidzen, I. T. Fioletovin ja D. Zevin. Heidät ammuttiin Krasnovodskissa kaikkiaan 26 komissaarin joukossa 20. syyskuuta 1918. Tästä muistoksi on Moskovassa edelleen 26 bakulaisen komissaarin katu.
Taustaa > Brittien valtakausi

4. elokuuta – 4. syyskuuta 1918 Bakussa olivat sotilaallisesti läsnä britit, kun taas 15. syyskuuta 1918 alkaen kaupungin olivat vallanneet osmanit. Vastavallankumoukselliset tukeutuivat osmaneihin. Mudroskin rauhan 1918 perusteella entente cordiale ja Osmanien valtakunta sopivat siitä, että osmanien joukot vetäytyvät Bakusta. Syksyllä 1918 ne vetäytyivät ja paikalle tulivat britit marraskuussa 1919.
Taustaa > Uusi yritys

Alkuvuodesta 1919 vallankumoukselliset aloittivat uudelleen toimintansa. 15. joulukuuta 1918 oli muodostettu Bakun työläiskonferenssi, joka koostui 251 työväenorganisaation edustajasta. Kaukasuksen piirikomitean Bakun toimiston päälliköksi tuli maaliskuun 1919 alussa Anastas Mikojan. Bolševikit toimittivat laittomasti Astrahanin puna-armeijan tarvitsemaa bensiiniä ja voiteluaineita. Meritse oli muutamassa kuukaudessa laivattu 20 000 puutaa bensiiniä ja 3 500 puutaa voiteluaineita.
Kansankomissaarien neuvosto perusti islamilaisen Taka-Kaukasiaan osaston, jota johti S. M. Efendiev, joka ylläpiti kiinteitä suhteita Bakun puolueorganisaation kanssa. Toukokuussa Bakuun tuli laittomasti G. K. Ordžokidze.
Vuosien 1919–1920 vaihteessa Azerbaidžan ajautui taloudelliseen kriisiin, mistä oli etua vallankumouksellisille.
Perustaminen

Bolševikit perustivat Azerbaidžanin sosialistisen neuvostotasavallan 28. huhtikuuta vuonna 1920. Valta maassa siirtyi Azerbaidžanin demokraattisen tasavallan hallitukselta Väliaikaiselle vallankumoukselliselle komitealle, joka toimi Azerbaidžanin kommunistisen puolueen (bolševikit) keskuskomiteana. Sen lisäksi Azerbaidžaniin perustettiin kansankomissaarien neuvosto, jonka johtoon nimitettiin Nəriman Nərimanov. Azerbaidžanin bolševikit, joita johti Anastas Mikojan, noudattivat päätöksissään VKP(b):n määräyksiä ja raportoivat sille. Vallankumouksessa Bakun vallankumouksellisia työläisiä oli avustanut puna-armeija.
Syyskuun 30. päivänä 1920 Azerbaidžanin sosialistinen neuvostotasavalta ja Neuvosto-Venäjä solmivat liittosopimuksen, jonka allekirjoittivat Behboud Shahtahtinsky ja Lenin. Tuotantovälineet, kuten perusteollisuus, joukkoliikennevälineet, pankit ja maa-alueet, kansallistettiin. Maaliskuun 16. päivänä vuonna 1921 Turkin ja Neuvosto-Venäjän väillä solmitun sopimuksen perusteella Nahitševanin alue sai autonomisen sosialistisen neuvostotasavallan aseman. Toukokuun 6.-19. päivinä vuonna 1921 kokoontunut Ensimmäinen yleisazerbaidžanilainen neuvostojen kongressi hyväksyi Azerbaidžanin sosialistisen neuvostotasavallan perustuslain. Samalla Väliaikainen vallankumouksellinen komitea lakkautettiin, ja ylimmäksi lainsäädäntöelimeksi perustettiin uusi keskuskomitea, jossa oli 75 jäsentä ja 25 varajäsentä ja jonka johtoon nimitettiin Mukhtar Hajiyev. Keskuskomitean hallintoneuvostona toimi politbyroo, jossa oli 13 jäsentä. Kongressi perusti myös 1300 kyläneuvostoa, joissa oli yhteensä 30 000 edustajaa.
Transkaukasian sosialistinen federatiivinen neuvostotasavalta

Vuonna 1922 muodostettiin Transkaukasian sosialistinen neuvostotasavalta. Azerbaidžan liittyi kansakuntana Neuvostoliittoon vuoden 1922 lopussa. Se kehittyi taloudellisesti, kaupungistui ja teollistui  Transkaukasian sosialistisen federatiivisen neuvostotasavallan osana, kuten Georgia ja Armeniakin. Vuonna 1933 Azerbaidžanin kommunistisen puolueen pääsihteeriksi nimitettiin Mircəfər Bağırov. Transkaukasia hajosi vuonna 1936, jolloin Azerbaidžanista tuli jälleen neuvostotasavalta.